Tepuk Amai-amai

"Tepuk Amai-amai" (Jawi: تڤوق أماي٢), juga dikenali sebagai "Pok Amai-amai", ialah sebuah lagu rakyat Melayu yang popular di Malaysia, Singapura dan Indonesia. Ia merupakan sejenis lagu kanak-kanak yang sering dinyanyikan sambil bertepuk tangan secara berpasangan. Lirik dalam Tepuk Amai-amai terbina daripada pantun. Ia seolah-olah menggambarkan seorang kakak yang mahu menenangkan adiknya yang masih kecil sementara ibu mereka sedang bekerja.[https://eresources.nlb.gov.sg/newspapers/digitised/article/beritaharian19700517-1.2.72?qt=pok,%20amai,%20amai&q=pok%20amai%20amai'ADEK SAYANG' PENOH IRAMA DAN DIDEKAN
Berita Harian, 17 Mei 1970, halaman 11]

Lirik
Tepuk amai-amai,
Belalang kupu-kupu,
Tepuk ramai-ramai,
Emak upah susu.

Susu lemak manis,
Santan kelapa muda,
Adik jangan nangis,
Emak ada kerja.

Sejarah
Tidak terdapat rekod tertentu mengenai asal usul sebenar lagu Tepuk Amai-amai. Bagaimanapun, ia diyakini berasal daripada masyarakat Melayu yang kaya dengan seni dan kebudayaan tradisional. Rekod terawal lagu ini dicatatkan oleh seorang  pegawai Inggeris yang berusaha melakukan penyelidikan tentang bahasa dan kesusasteraan Melayu bernama R.O Winstedt. Beliau mengumpulkan lagu-lagu rakyat dalam bentuk pantun dari negeri Selangor dan Perak, yang kemudian dimuatkan dalam jurnal bertajuk Malay Nursery Rhymes pada tahun 1917. Di antara pantun-pantun yang dikumpulkannya itu, terdapat rangkap lagu Tepuk Amai Amai.Winsteadt - Malay Nursery Rhymes

Kemudian pada tahun 1951, di bawah pentadbiran British Malaya lagu ini telah dirakamkan untuk pertama kalinya di dalam piring hitam Columbia Orchestra yang diketuai oleh Osman Ahmad dan dinyanyikan oleh Miss Julia.[https://www.discogs.com/release/15021616-Julia-Permata-Nilan-Tepok-Amai-Amai Julia - Tepok Amai-Amai

 Rujukan 

Kategori:Lagu berbahasa Melayu
Kategori:Lagu rakyat Melayu